laion/Wikipedia-Exotic huggingface dataset:
মার্লোন ব্রান্ডো

মার্লোন ব্রান্ডো জুনিয়র (এপ্রিল ৩, ১৯২৪ - জুলাই ১, ২০০৪) অস্কার পুরস্কার বিজয়ী মার্কিন চলচ্চিত্র অভিনেতা ছিলেন। তার অভিনীত বিখ্যাত চলচ্চিত্র সমূহের মধ্যে রয়েছে গডফাদার , এ স্ট্রিটকার নেইম্‌ড ডিজায়ার, অন দি ওয়াটারফ্রন্ট, মিউটিনি অন দা বাউন্টি, অ্যাপোক্যালিপ্‌স নাউ, প্রভৃতি। তার অভিনীত বিখ্যাত চলচ্চিত্র সমূহের মধ্যে রয়েছে গডফাদার , এ স্ট্রিটকার নেইম্‌ড ডিজায়ার, অন দি ওয়াটারফ্রন্ট, মিউটিনি অন দা বাউন্টি, অ্যাপোক্যালিপ্‌স নাউ ইত্যাদি। মার্লোন ব্রান্ডো ১৯২৪ সালের ৩রা এপ্রিল আমেরিকার নেব্রাস্কার ওহামাতে জন্মগ্রহণ করেছিলেন। যিনি অর্ধশতক ধরে দাপটের সঙ্গে অভিনয় করেছেন হলিউডে। তার অভিনীত অস্কার বিজয়ী ছবি 'অন দ্য ওয়াটার ফ্রন্ট' ও 'দ্য গডফাদার'-এ যে মেধা ও প্রজ্ঞার ছাপ তিনি রেখেছেন তা এখনও বিশ্বের কোটি দর্শকের হৃদয়ে অমস্নান হয়ে আছে। ব্রান্ডো ছিলেন তার সমসাময়িক অভিনেতাদের একজন অনুকরণীয় মডেল। তার প্রজন্মের তরম্নণ অভিনেতাদের ওপর তার বিশাল প্রভাব ছিল। জীবদ্দশায় ব্রান্ডো ছিলেন 'জীবনত্ম কিংবদনত্মি'। এছাড়া তিনি আমেরিকান নাগরিক অধিকার এবং যুক্তরাষ্ট্রের অদিবাসী রৰায় বিভিন্ন আন্দোলনে শরিক হন। মার্লোন ব্রান্ডো জন্মগ্রহণ করেন ৩ এপ্রিল ১৯২৪ সালে। ব্রান্ডো ছিলেন একজন বিশ্বমাপের অভিনেতা। ব্রান্ডোর মতো অভিনেতা অবিস্মরণীয় হয়ে থাকবেন। মার্লোন ব্রান্ডো ৮০ বছর বয়সে ২০০৪ সালের ১ জুলাই ক্যালিফোর্নিয়ায় মৃতু্যবরণ করেন।
বলাগড় বিজয়কৃষ্ণ মহাবিদ্যালয়

বলাগড় বিজয়কৃষ্ণ মহাবিদ্যালয় ভারতের পশ্চিমবঙ্গের হুগলি জেলার জিরাটে অবস্থিত এটি একটি সাধারণ ডিগ্রি কলেজ। এই মহাবিদ্যালয়টি ১৯৮৫ সালে প্রতিষ্ঠিত হয়। আর্টস, কমার্স এবং বিজ্ঞান বিষয়ের স্নাতকোত্তর কোর্সের সুবিধা এই কলেজে রয়েছে। মহাবিদ্যালয়টি বর্ধমান বিশ্ববিদ্যালয়ের সাথে সম্পর্কিত। পদার্থবিদ্যা গণিত কম্পিউটার সায়েন্স বাংলা বাংলা ইতিহাস ভূগোল রাষ্ট্র বিজ্ঞান দর্শন কমার্স ২০১৬ সালে বলাগড় বিজয়কৃষ্ণ মহাবিদ্যালয় ভূষিত করা হয়েছে সি গ্রেড দ্বারা ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (NAAC). কলেজ দ্বারা স্বীকৃত হয়, বিশ্ববিদ্যালয় মঞ্জুরি কমিশন (ইউজিসি). ভারতের শিক্ষা ব্যবস্থা পশ্চিমবঙ্গে শিক্ষা "Affiliated College of University of Burdwan"। ১৮ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৮।  "18th SC-2nd cycle" (পিডিএফ)। National Assessment and Accreditation Council। ১২ মে ২০১২ তারিখে মূল (PDF) থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৭।  Colleges in WestBengal, University Grants Commission ওয়েব্যাক মেশিনে আর্কাইভকৃত ১৬ নভেম্বর ২০১১ তারিখে ওয়েব আর্কাইভ টেমপ্লেটে ত্রুটি: চেক করুন |ইউআরএল= value. খালি।
অক্সফোর্ড বিশ্ববিদ্যালয় ক্রিকেট ক্লাব

অক্সফোর্ড বিশ্ববিদ্যালয় ক্রিকেট ক্লাব (ওইউসিসি) যুক্তরাজ্যভিত্তিক অক্সফোর্ড বিশ্ববিদ্যালয়ের প্রতিনিধিত্বকারী ক্রিকেট দল। এ ক্লাবটি সর্বদাই গুরুত্বপূর্ণ কিংবা প্রথম-শ্রেণীভূক্ত দলের মর্যাদা পেয়ে আসছে। তারা ১৮২৭ থেকে ১৮৯৪ সময়কালে উল্লেখযোগ্য সূত্রে গুরুত্বপূর্ণ দল হিসেবে পরিচিতি পায়। ১৮৯৫ সালে মেরিলেবোন ক্রিকেট ক্লাব (এমসিসি) ও কাউন্টি চ্যাম্পিয়নশীপের ক্লাবগুলো কর্তৃক আনুষ্ঠানিকভাবে প্রথম-শ্রেণীর দলের মর্যাদাভূক্ত হয়। কেবলমাত্র ১৯৭৩ সালে লিস্ট এ দলের শ্রেণীভূক্ত হয়েছিল ওইউসিসি। নিজেদের মাঠে পূর্ব-নির্ধারিত খেলাগুলো অক্সফোর্ডের উত্তরাংশে অবস্থিত ইউনিভার্সিটি পার্কসে অনুষ্ঠিত হয়ে থাকে। ১৮২৭ সালে বিশ্ববিদ্যালয়ের খেলায় ওইউসিসি ও কেমব্রিজ বিশ্ববিদ্যালয় ক্রিকেট ক্লাবের (সিইউসিসি) মধ্যে প্রথমবারের মতো অনুষ্ঠিত হয়েছিল। বর্তমানে প্রত্যেক মৌসুমে এটিই ক্লাবটির একমাত্র প্রথম-শ্রেণীর খেলা। সাংবার্ষিক ঐ খেলা ব্যতীত জুনের শেষদিকে কিংবা জুলাইয়ের প্রথমদিকে ওইউসিসি অক্সফোর্ড বিশ্ববিদ্যালয় ক্রিকেটিং এক্সিলেন্স সেন্টার (ইউসিসিই) পরিচালনা করে যাতে অক্সফোর্ড ব্রুকস ইউনিভার্সিটি অন্তর্ভুক্ত রয়েছে। ২০১০ মৌসুমের পূর্বে পরিচিত অক্সফোর্ড এমসিসি ইউনিভার্সিটির (এমসিসিইউ) বর্তমানে ইউসিসিই নামে পরিচিতি পাচ্ছে। তবে, কেবলমাত্র বিশ্ববিদ্যালয়ের খেলায় মূল ওইউসিসি দল অংশ নেয় যাতে পুরোপুরি বর্তমান অক্সফোর্ডের ছাত্ররা অন্তর্ভুক্ত হয়। ১৬৭৩ সালে অক্সফোর্ডে ক্রিকেট খেলা অনুষ্ঠিত হয়েছিল বলে প্রথমদিকের সূত্রমতে জানা যায়। ১৮২৭ সালে বিশ্ববিদ্যালয়ের খেলায় অংশগ্রহণের মাধ্যমে ওইউসিসি তাদের অভিষেক ঘটে। বিলুপ্ত ক্লাবগুলোকে অন্তর্ভুক্ত করলেও এটিই বিশ্বের প্রাচীনতম বড়ধরনের খেলারূপে স্বীকৃতি পাচ্ছে। তবে, কিছু আন্তঃকাউন্টি খেলাগুলো প্রাচীনতম হলেও বর্তমানের কাউন্টি ক্লাবগুলোর কোনটিই ১৮৩৯ সালের পূর্বে প্রতিষ্ঠিত হয়নি। ঐ বছর কেন্ট বনাম সারের মধ্যকার প্রাচীনতম খেলা অনুষ্ঠিত হয়েছিল। ২০০১ থেকে ২০০৯ সালের মধ্যে ওইউসিসিই ২৬টি প্রথম-শ্রেণীর খেলায় অংশ নিয়েছে। এর বাইরে একটি পরিত্যক্ত খেলা রয়েছে। এরপর ২০১০ থেকে ২০১৬ সালের মধ্যে অক্সফোর্ড মেরিলেবোন ক্রিকেট ক্লাব ইউনিভার্সিটি দলটি ষোলটি প্রথম-শ্রেণীর খেলায় অংশ নিয়েছে। ACS (১৯৮১)। A Guide to Important Cricket Matches Played in the British Isles 1709 – 1863। Nottingham: ACS।  ACS (১৯৮২)। A Guide to First-Class Cricket Matches Played in the British Isles। Nottingham: ACS।  Birley, p. 145. "List A events played by Cambridge University"। CricketArchive। সংগ্রহের তারিখ ২৯ নভেম্বর ২০১৫।  "First Class Matches Played by Oxford University Centre of Cricketing Excellence"। Cricket Archive। সংগ্রহের তারিখ ১৪ সেপ্টেম্বর ২০১৬।  "First Class Matches Played by Oxford Marylebone Cricket Club University"। Cricket Archive। সংগ্রহের তারিখ ১৪ সেপ্টেম্বর ২০১৬।  অক্সফোর্ড বিশ্ববিদ্যালয় প্রথম-শ্রেণীর ক্রিকেট কেমব্রিজ বিশ্ববিদ্যালয় ক্রিকেট ক্লাব Cricket in the Parks ওয়েব্যাক মেশিনে আর্কাইভকৃত ৩০ সেপ্টেম্বর ২০১৫ তারিখে MCC Universities information & history Lists of matches played by Oxford University Lists of matches played by Oxford MCCU
সিলভিও বেরলুসকোনি

সিলভিও বের্লুস্কোনি (ইতালীয় উচ্চারণ: [ˈsilvjo berluˈskoːni] (শুনুন); জন্ম: ২৯শে সেপ্টেম্বর, ১৯৩৬ - মৃত্যু: ১২ জুন ২০২৩) একজন সাবেক ইতালীয় রাজনীতিবিদ, শিল্প উদ্যোক্তা এবং মিডিয়া মালিক। ২০০৮ থেকে ২০১১ পর্যন্ত তিনি ইতালির প্রধানমন্ত্রী পদে আসীন ছিলেন। এর আগেও দুই দুইবার তিনি ইতালির প্রধানমন্ত্রীর দায়িত্ব পালন করেছেন। সংসদে সংখ্যাগরিষ্ঠতা হারানোর পর আনুষ্ঠানিকভাবে প্রধানমন্ত্রীত্ব থেকে ১৬ নভেম্বর, ২০১১ সালে পদত্যাগ করেন। এর প্রধান কারণ ছিল ক্রমবর্ধমান অর্থনৈতিক সঙ্কট মোকাবেলায় ব্যর্থতা যা ইউরোপীয় ঋণ সঙ্কটের সাথে সংশ্লিষ্ট। গণমাধ্যমের প্রতিবেদনে জানা যায়, তিনি দলীয় প্রধান হিসেবে ২০১৩ সালের নির্বাচনে অংশ নিবেন ও পুনরায় প্রধানমন্ত্রীরূপে ইতালীর সরকার প্রধান হবেন। ২৬ অক্টোবর, ২০১২ সালে বের্লুস্কোনি ইতালির মিলানের একটি আদালতে কর ফাঁকিজনিত কারণে চার বছরের জন্য কারাদণ্ডে দণ্ডিত হয়েছেন। তবে, তিনি স্বাধীনভাবে চলাফেরা করছেন এবং আশা করা যাচ্ছে যে, এর বিরুদ্ধে তিনি আবেদন করবেন। "Italy crisis: Silvio Berlusconi resigns as PM"। ২৬ মে ২০১২ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১২।  BBC News 12 November 2011. "Berlo plans comeback as PM in 2013"। ১২ জুলাই ২০১২। ২০ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১২।  "Silvio Berlusconi sentenced to four years in prison for tax fraud"। সংগ্রহের তারিখ 26-10-2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য) http://www.huffingtonpost.co.uk/2012/10/26/silvio-berlusconi-sentenced-to-four-years-in-prison_n_2023142.html http://www.bbc.co.uk/news/world-europe-20102215
নায়ারি সিনেমা

নায়ারি সিনেমা (আর্মেনীয়: Նաիրի կինոթատրոն (Nairi kinotatron)), একটি সিনেমা হল। এটি দ্বিতীয় বৃহত্তম সিনেমা হল, আর্মেনিয়ার রাজধানী ইয়েরেভান এর সেন্ট্রাল কেনট্রন জেলার, ইসহাকিহান স্ট্রিট এবং মাশটোটস এভিনিউ এর মাঝে অবস্থিত। ১৯২০ সালে খোলা, ইয়েরেভান এর প্রাচীনতম থিয়েটার। মূল ভবনটি ১৯৫০-এর দশকে আমিরহান ষ্ট্রীটে অবস্থিত ছিল পরে এটিমাশটোটস এভিনিউতে বর্তমান ভবনটিতে স্থানান্তরিত করা হয়েছিল। ১৯২৬ সালে প্রথম সোভিয়েত-আর্মেনিয়ার চলচ্চিত্র, জারে চলচ্চিত্রটি প্রদর্শিত হয়। নায়ারি সিনেমারের বর্তমান ভবনটি ১৯৫২ এবং ১৯৫৪ সালের মধ্যে নির্মিত হয়েছিল এবং দুটি হল ছিল। এটি স্থাপত্যশিল্পী আলেকজান্ডার তামানিয়ান দ্বারা পরিকল্পিত। "Nairi Cinema"। ২০১২-০২-০৫ তারিখে মূল থেকে আর্কাইভ করা। সংগ্রহের তারিখ ২০১৮-০৮-০৫।
জন হিউস্টন

জন মার্সেলাস হিউস্টন (ইংরেজি: John Marcellus Huston; ৫ আগস্ট ১৯০৬ - ২৮ আগস্ট ১৯৮৭) ছিলেন একজন আইরিশ-মার্কিন চলচ্চিত্র পরিচালক, চিত্রনাট্যকার ও অভিনেতা। তিনি জন্মসূত্রে মার্কিন যুক্তরাষ্ট্রের নাগরিক ছিলেন এবং আইরিশ নাগরিকত্ব গ্রহণের পর মার্কিন যুক্তরাষ্ট্রের নাগরিকত্ব ত্যাগ করেন। তিনি পুনরায় মার্কিন যুক্তরাষ্ট্রে ফিরে যান এবং সেখানে মৃত্যুবরণ করেন। তিনি ৩৭টির অধিক পূর্ণদৈর্ঘ্য চলচ্চিত্রের চিত্রনাট্য রচনা করেন এবং সেগুলো পরিচালনা করেন। তন্মধ্যে দ্য মাল্টিজ ফ্যালকন (১৯৪১), দ্য ট্রেজার অব দ্য সিয়েরা মাদ্রে (১৯৪৮), দি আসফাল্ট জাঙ্গল (১৯৫০), দি আফ্রিকান কুইন (১৯৫১), দ্য মিসফিটস (১৯৬১), ফ্যাট সিটি (১৯৭২) ও দ্য ম্যান হু উড বি কিং (১৯৭৫) চলচ্চিত্রগুলোকে বর্তমান সময়ে চিরায়ত চলচ্চিত্র বলে গণ্য করা হয়। ৪৬ বছর কর্মজীবনে তিনি ১৫টি একাডেমি পুরস্কারের মনোনয়ন লাভ করেন এবং দুটি পুরস্কার জয় করেন। এছাড়া তার পরিচালিত চলচ্চিত্রে অভিনয় করে তার পিতা ওয়াল্টার হিউস্টন ও তার কন্যা অ্যাঞ্জেলিকা হিউস্টন দুজনেই একাডেমি পুরস্কার লাভ করেন। হলিউডের চলচ্চিত্র নির্মাতা হওয়ার পূর্বে হিউস্টন আনাড়ি মুষ্টিযোদ্ধা, প্রতিবেদক, ছোটগল্পকার, প্যারিসে পোট্রেট শিল্পী, মেক্সিকোতে কাভালরি চালক ও দ্বিতীয় বিশ্বযুদ্ধ চলাকালীন প্রামাণ্যচিত্র নির্মাতা হিসেবে কাজ করেন। হিউস্টনকে হলিউড চলচ্চিত্র শিল্পের "টাইটান", "বিপ্লবী" ও "রেনেসাঁস পুরুষ" বলে অভিহিত করা হয়। লেখক ইয়ান ফ্রির তাকে "চলচ্চিত্র শিল্পের আর্নেস্ট হেমিংওয়ে" বলে আখ্যায়িত করেন। ওকেলি, কেভিন (৩ জানুয়ারি ১৯৬৪)। "John Huston Becomes Irish Citizen"। Raidió Teilifís Éireann। সংগ্রহের তারিখ ৫ আগস্ট ২০১৮।  ফ্রির, ইয়ান (২০০৯)। "Moviemakers Quercus"। পৃ. ৭০–৭১। উইকিমিডিয়া কমন্সে জন হিউস্টন সংক্রান্ত মিডিয়া রয়েছে। ইন্টারনেট মুভি ডেটাবেজে জন হিউস্টন  (ইংরেজি) ফাইন্ড এ গ্রেইভে জন হিউস্টন  (ইংরেজি)
ওয়াল্টার হিউস্টন

ওয়াল্টার টমাস হিউস্টন (ইংরেজি: Walter Thomas Huston; ৫ এপ্রিল ১৮৮৩ - ৭ এপ্রিল ১৯৫০) ছিলেন একজন কানাডীয় অভিনেতা ও গায়ক। তিনি তার পুত্র জন হিউস্টন পরিচালিত দ্য ট্রেজার অব সিয়েরা মাদ্রে চলচ্চিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। তিনি চার প্রজন্ম ধরে চলে আসা হিউস্টন অভিনয়শিল্পী পরিবারের প্রধান। তিনি অভিনয়শিল্পী অ্যাঞ্জেলিকা হিউস্টন, ড্যানি হিউস্টন, আলেগ্রা হিউস্টন ও জ্যাক হিউস্টনের পিতামহ। হিউস্টন পরিবারের তিন প্রজন্ম একাডেমি পুরস্কার লাভ করেছে, তারা হলেন ওয়াল্টার, তার পুত্র জন এবং জনের কন্যা অ্যাঞ্জেলিকা। হিউস্টন ১৮৮৩ সালের ৫ই এপ্রিল অন্টারিওর টরন্টো শহরে জন্মগ্রহণ করেন। তার পিতা রবার্ট মুর হিউস্টন একজন কৃষক ছিলেন, যিনি পরবর্তীকালে একটি নির্মাণ কোম্পানি প্রতিষ্ঠা করেন এবং তার মাতা এলিজাবেথ ম্যাকগিবন। তিনি স্কটিশ ও আইরিশ বংশোদ্ভূত। তিনি টরন্টোর উইনচেস্টার স্ট্রিট পাবলিক স্কুলে পড়াশোনা করেন। তার এক ভাই ও দুই বোন ছিল, তাদের একজন মঞ্চের কণ্ঠ বিষয়ক কোচ মার্গারেট ক্যারিংটন (১৮৭৭-১৯৪১)। তার পরিবার অন্টারিওর অরেঞ্জভিলের বাসিন্দা ছিলেন এবং সেখানে কৃষিকাজ করতেন। তার জন্মের পূর্বে তারা সেখান থেকে টরন্টোতে আসে। যৌবনে তিনি তার পারিবারিক নির্মাণ কোম্পানিতে কাজ করতেন এবং অবসর সময়ে তিনি শ স্কুল অব অ্যাক্টিংয়ে অভিনয়ের পাঠ গ্রহণ করতেন। ১৯০২ সালে তার মঞ্চে অভিষেক হয়। তিনি ইন কনভিক্ট স্ট্রাইপস নাটকের দলের সাথে সফরে যান এবং রিচার্ড ম্যানসফিল্ডের সাথে জুলিয়াস সিজার নাটকে অভিনয় করেন। তিনি পুনরায় দ্য সাইন অব দ্য ক্রস নাটক নিয়ে সফরে বের হন। ১৯০৪ সালে তিনি রিয়া গোরকে (১৮৮২-১৯৩৮) বিয়ে করেন এবং মিজুরির নেভাডার একটি বিদ্যুৎ কেন্দ্রে ব্যবস্থাপক হিসেবে কাজে যোগ দেওয়ার জন্য অভিনয় ছেড়ে দেন। তিনি ১৯০৯ সাল পর্যন্ত এই চাকরিতে নিযুক্ত ছিলেন। "Walter Huston"। বায়োগ্রাফি (ইংরেজি ভাষায়)। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৮।  স্মিথ, অ্যাডাম (৩০ আগস্ট ২০১৬)। "How can you connect The Addams Family to Ben-Hur?"। দ্য টেলিগ্রাফ (ইংরেজি ভাষায়)। সংগ্রহের তারিখ ৫ আগস্ট ২০১৮।  According to the Province of Ontario. Ontario, Canada Births, 1869–1911. অ্যানসেস্ট্রি.কম মরিসন, মাইকেল এ. (১৯৯৯)। John Barrymore, Shakespearean Actor (Volume 10 of Cambridge studies in American theatre and drama)। ক্যামব্রিজ বিশ্ববিদ্যালয় প্রেস। পৃষ্ঠা ৭৫। আইএসবিএন 0-521-62979-9।  হিউস্টন, জন (১৯৯৪)। An Open Book। ডা কাপো প্রেস। পৃষ্ঠা ৯। আইএসবিএন 0-306-80573-1।  উইকিমিডিয়া কমন্সে ওয়াল্টার হিউস্টন সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ওয়াল্টার হিউস্টন (ইংরেজি) ইন্টারনেট মুভি ডেটাবেজে ওয়াল্টার হিউস্টন  (ইংরেজি)
ইউএসএস ভার্জিনিয়া (এসএসএন-৭৭৪)

ইউএসএস ভার্জিনিয়া (এসএসএন-৭৭৪) মার্কিন নৌবাহিনীর একটি আক্রমণকারী ডুবোজাহাজ। "The US Navy -- Fact File"। ২০০৭-০৭-০৩ তারিখে মূল থেকে আর্কাইভ করা। সংগ্রহের তারিখ ২০০৭-০৭-০৫।  GlobalSecurity.org
পেপারমিন্ট লিনাক্স ওএস

পেপারমিন্ট লিনাক্স ওএস (Peppermint Linux OS) একটি স্টেবল ক্লাউড-কেন্দ্রিক, উবুন্টু-ভিত্তিক হালকা লিনাক্স ডিস্ট্রিবিউশন। পেপারমিন্ট লিনাক্স ওএসে ডেস্কটপ পরিবেশ হিসেবে এলএক্সডিই ও এক্সসিই-এর একটি শংকর সংস্করণ ব্যবহার করা হয়েছে। কম হার্ডওয়্যার রিসোর্স লাগে বলে, পুরোনো যন্ত্রের জন্যে এ ডিস্ট্রোটি বেশ উপযোগী। আইস এপ্লিকেশন, ওয়েব-ভিত্তিক এপ্লিকেশন তৈরি ও ব্যবস্থাপনার হাতিয়ার, অন্য ডিস্ট্রিবিউশনগুলো থেকে এটিকে স্বকীয় করে তুলেছে। পূর্ণ ডেস্কটপ অভিজ্ঞতার সাথে ক্লাউড কম্পিউটিং-এ এটাকে ক্রোম এসের একটি যোগ্য প্রতিদ্বন্দ্বী বলা যায়। শিক্ষানবিশ বা নতুন লিনাক্স ব্যবহারকারীদের জন্যে সহজ ও পরিচিত ডেস্কটপ পরিবেশ দেয়া এবং একই সাথে যাতে অল্প রিসোর্সেও চলতে পারে, দুটো বিষয়ই নিশ্চিত করা ডেভলপারদের মূলনীতি। পেপারমিন্ট ডেস্কটপ দেখতে কিছুটা ঐতিহ্যবাহী ডেস্কটপের মত। বিভিন্ন লিনাক্স ডেস্কটপ পরিবেশ থেকে গৃহীত উপাদানের অসাধারণ মিশ্রণ দেখা যায় এখানে। যদিও মূল ডেস্কটপ সেশন এলএক্সডিই থেকে এসেছে, এখানে সিনামন ও এক্সএফসিই-এর কিছু উপাদানও অন্তর্ভুক্ত আছে। এপ ম্যানু ও বোটম প্যানেল এক্সএফসিই, এবং ন্যামো ফাইল ম্যানেজার এবং সফটওয়্যার স্টোর লিনাক্স মিন্ট সিনামন থেকে আগত। পেপারমিন্ট সেটিং প্যানেলে একসেট ভার্সেটাইল টুল থাকে যেখানে লুক-ফিল, উইন্ডোজ, ডেস্কটপ, হার্ডওয়্যার, আপডেট সেটিংসহ অনেককিছু কনফিগার অরা যায়। আপডেট ম্যানেজার ও কমান্ড লাইন টুল সহজেই ব্যবহার করা যায়। পেপারমিন্ট লিনাক্স ওএসে সফটওয়্যার ইন্সটলের জন্যে একাধিক পদ্ধতি রয়েছে। যেসব সফটওয়্যার রিপোজিটরিতে নেই এবং বআইরে থেকে ইন্সটল করা প্রয়োজন, সেগুলোর জন্যে ডেব প্যাকেজ এবং পিপিএ ব্যবহার করা যায়। সফটওয়্যার ইন্সটলেশন প্রক্রিয়া সহজীকরণের জন্য সফটওয়ার ম্যানেজার ও সিন্যাপটিক প্যাকেজ ম্যানেজার গুই হিসাবে আছে। পেপারমিন্ট লিনাক্স ওএস সক্রিয়ভাবে ডেভলপ ও ব্যবস্থাপিত হয়। উবুন্টু থেকে আগত বলে উবুন্টুর দীর্ঘ সমর্থিত শাখা মুক্তি পাওয়ার পরপরই এটার প্রধান হালনাগাদগুলো মুক্তি পায়। আবার, রেসপিন নামে এটা একররকমের রোলিং রিলিজ ব্যবস্থা অনুসরণ করে, যেখানে ছোটখাটো বাগ ঠিক করা হয়, ও অন্তর্ভুক্ত সফটওয়্যার হালনাগাদ করা হয়। রেমিংটন, শেন (৯ মে ২০১০)। "কাম এন্ড গেট ইট!!"। পেপারমিন্ট। সংগ্রহের তারিখ ৫ আগস্ট ২০১৮।  https://peppermintos.com/2018/06/peppermint-9-released/ "পেপারমিন্ট ওএস"। DistroWatch.com। নভেম্বর ২৯, ২০১৩। সংগ্রহের তারিখ আগস্ট ৫, ২০১৮।  হ্যাল্লক, টি (মার্চ ১২, ২০১৪)। "আফ্রিকায় পেপারমিন্ট লিনাক্স ক্লাউড-ভিত্তিক ওপেন-সোর্স ডেস্কটপ অন্তর্ভুক্ত করেছে"। Opensource.com। সংগ্রহের তারিখ আগস্ট ৫, ২০১৮।  "সম্পর্কে"। পেপারমিন্ট। সংগ্রহের তারিখ আগস্ট ৫, ২০১৮।  নিউল, গ্যারি। "পেপারমিন্ট লিনাক্সের অভ্যন্তরে - সাক্ষাতকারে শেন রেমিংটন ও কেন্ডাল ওয়েভার"। এভরিডে লিনাক্স ইউজার। ২৮ মার্চ ২০১৪ তারিখে মূল থেকে আর্কাইভ করা। সংগ্রহের তারিখ আগস্ট ৫, ২০১৮।  "৩. ডেস্কটপ পরিবর্তন করা"। পেপারমিন্ট ব্যবহারকারী নির্দেশিকা। ৫ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ৫, ২০১৮।
সুরাইয়া পাকজাদ

সুরাইয়া পাকজাদ একজন আফগান নারী মানবাধিকার কর্মী। ১৯৯৮ সালে তিনি ভয়েস অব উইমেন প্রতিষ্ঠা করেন, যেটা মেয়েদের পড়াশোনা ও শিক্ষা কার্যক্রম দিয়ে যাত্রা শুরু করে এবং এখন আশ্রয়, পরামর্শদান ও চাকরির প্রশিক্ষণ প্রদান করেন। তালেবানের জন্য ২০০১ সাল পর্যন্ত এই সংস্থা গোপনে কাজ করে । বস্তুত, পড়া শেখানো মেয়েরা যাতে ধরা না পরে সেই ভয়ে তাদের বই পুড়িয়ে ফেলা হয়েছিল। ২০০১ সালে ভয়েস অব উইমেন একটি আনুষ্ঠানিক এনজিও হিসেবে নামকরণ করা হয় এবং ২০০২ সালে এটি আনুষ্ঠানিকভাবে আফগানিস্তান সরকারের দ্বারা নিবন্ধিত হয়। এটি আফগানের সংবিধান বিকাশে সাহায্য করেছে। পাকজাদ ২০০৮ সালে যুক্তরাষ্ট্রের সেক্রেটারি অব স্টেট থেকে আন্তর্জাতিক সাহসী নারী পুরস্কার লাভ করেন এবং একটি "মালালির পদক" একই সালে আফগানিস্তানের রাষ্ট্রপতির কাছ থেকে লাভ করেন। তিনি ২০০৯ সালে টাইম-১০০ তালিকায় ছিলেন। ২০১০ সালে তিনি ইউনিভার্সিটি অব পেনসিলভানিয়া থেকে সম্মানসূচক ডক্টরেট ডিগ্রি এবং বার্লিংটন কান্ট্রি কলেজ থেকে স্নাতক সম্মানসূচক এসোসিয়েট অব আর্টস ডিগ্রি লাভ করেন, পাশাপাশি ক্লিনটন গ্লোবাল সিটিজেন অ্যাওয়ার্ডও লাভ করেন। ২০১১ সালে নিউজউইক তাকে ১৫০ উইমেন হু শেক দ্য ওয়ার্ল্ড নামে অভিহিত করে। ২০১২ সালে তিনি এ্যাসট্রিয়া ফিমেল লিডারশীপ ফাউন্ডেশন ইন জার্মান থেকে বছরের নারী নেতৃত্বের পুরস্কার পান। "International Women of Courage Award Ceremony: 2008"। 2001-2009.state.gov।  "Yahoo!"। www.politicsdaily.com। ৬ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  "Suraya Pakzad"। ২০১৬-০৮-১০ তারিখে মূল থেকে আর্কাইভ করা। সংগ্রহের তারিখ ২০১৮-০৮-০৬।  অজানা প্যারামিটার |1= উপেক্ষা করা হয়েছে (সাহায্য) Hill, Evan। "Interview: Suraya Pakzad"। www.aljazeera.com।  Jordan, Mary (১৩ নভেম্বর ২০০৯)। "Two Afghan women among recipients of new Women, Power and Peace Awards" – www.washingtonpost.com-এর মাধ্যমে।  Hosseini, Khaled (৩০ এপ্রিল ২০০৯)। "The 2009 TIME 100 - TIME" – content.time.com-এর মাধ্যমে।  "Voice of Women Organization - Home"। vwo.org.af। ১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  "Eleven U.S. Department of State International Exchange Alumnae Among NEWSWEEK's "150 Women Who Shake the World""।
জুলিয়ানো আমাতো

জুলিয়ানো আমাতো ওএমআরআই (ইতালীয় উচ্চারণ: [dʒuˈljaːno aˈmaːto]; জন্ম ১৩ই মে ১৯৩৮) ইতালীয় রাজনীতিবিদ। তিনি ১৯৯২ থেকে ১৯৯৩ সাল পর্যন্ত এবং ২০০০ থেকে ২০০১ সাল পর্যন্ত দুইবার ইতালির প্রধানমন্ত্রী ছিলেন। পরবর্তীতে তিনি ইউরোপীয় ইউনিয়নের সংবিধান প্রণয়নকারী সংস্থা কনভেনশন অন দ্য ফিউচার অব ইউরোপের সহ-সভাপতি ছিলেন এবং আমাতো গ্রুপের প্রধানের দায়িত্ব পালন করেন। তাকে প্রায়শই দত্তর সত্তিল (ডক্টর সাবটিলিস") নামে ডাকা হয়। ২০০৬ থেকে ২০০৮ সাল পর্যন্ত তিনি রোমানো প্রোদি সরকারের স্বরাষ্ট্রমন্ত্রী ছিলেন। ২০১৩ সালের ১২ সেপ্টেম্বর রাষ্ট্রপতি জোর্জিও নাপোলিতানো তাকে ইতালির সাংবিধানিক আদালতের বিচারক পদে নিয়োগ দেন। "Ex-premier Amato appointed to Constitutional Court - ANSA English - ANSA.it"। আনসা (ইতালীয় ভাষায়)। ১২ সেপ্টেম্বর ২০১৩। সংগ্রহের তারিখ ৭ জুন ২০১৮।
লক্ষ্মীন্দর

লক্ষ্মীন্দর হলো চাঁদ সওদাগরের পুত্র এবং বেহুলার স্বামী। বাসর রাতে সর্পদেবী মনসার অনুগত সাপের দংশনে লক্ষ্মীন্দরের মৃত্যু ঘটে, কিন্তু তার স্ত্রী বেহুলা প্রচুর ত্যাগ স্বীকার করে তাকে পুনরুজ্জীবিত করতে সক্ষম হন। বেহুলা-লক্ষ্মীন্দরের উপাখ্যান বাংলার প্রাচীন লোকগাথাগুলোর মধ্যে অন্যতম।
জন হার্ভার্ড

জন হার্ভার্ড (নভেম্বর, ১৬০৭; লন্ডন, ইংল্যান্ড - সেপ্টেম্বর ১৪, ১৬৩৮; চার্লসটাউন, বোস্টন, ম্যাসাচুসেট্‌স, যুক্তরাষ্ট্র) একজন মার্কিন উপনিবেশ স্থাপনকারী যার দান করা অর্থ দিয়ে হার্ভার্ড কলেজ (বর্তমানে হার্ভার্ড বিশ্ববিদ্যালয়) প্রতিষ্ঠিত হয়েছিল। তিনি নিউ ইংল্যান্ডে উপনিবেশ স্থাপন করেছিলেন।
রেজিনগর বিধানসভা কেন্দ্র

রেজিনগর (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে এই কেন্দ্রটি অস্তিত্ব লাভ করেছিল। ভারতের সীমানা পুনর্নির্ধারণ কমিশনের নির্দেশিকা অনুসারে, ৭০ নং রেজিনগর বিধানসভা কেন্দ্রটি বেলডাঙা-২ সমষ্টি উন্নয়ন ব্লক এবং বেগুনবাড়ি, কাপাসডাঙ্গা এবং মির্জাপুর-১ গ্রাম পঞ্চায়েত বেলডাঙা-১ সমষ্টি উন্নয়ন ব্লক এর অন্তর্গত। রেজিনগর বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত। ২০১৩ সালের বিধানসভা উপনির্বাচনে, কংগ্রেসের বিধায়ক হুমায়ুন কবীরকে তৃণমূল কংগ্রেসে আসতে বাধ্য করান। ২০১১ সালের নির্বাচনে, কংগ্রেসের হুমায়ুন কবীর তার নিকটতম প্রতিদ্বন্দ্বী আরএসপি এর সিরাজুল ইসলাম মণ্ডলকে পরাজিত করেন। "Delimitation Commission Order No. 18" (পিডিএফ)। পশ্চিমবঙ্গ (ইংরেজি ভাষায়)। ভারতের নির্বাচন কমিশন। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুন ২০১৪।  "General Elections, India, 2011, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুলাই ২০১৪।  "Congress retains Rejinagar seat, loses Nalhati"। PTI, 28 February 2013 (ইংরেজি ভাষায়)। moneycontrol.com। সংগ্রহের তারিখ ২০ জুলাই ২০১৪।  "Form 21E Return of Elections" (পিডিএফ)। 70 Rejinagar Assembly Constituency (ইংরেজি ভাষায়)। ভারতের নির্বাচন কমিশন। সংগ্রহের তারিখ ১ মার্চ ২০১৩।  "West Bengal Assembly Election 2013 (Bye election)"। Rejinagar (70) (ইংরেজি ভাষায়)। Empowering India। ২৮ মে ২০১৩ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৩।  "West Bengal Assembly Election 2011"। Rejinagar (ইংরেজি ভাষায়)। Empowering India। ২৭ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১১।
কোরুদ

কোরুদ একটি পাম জাতীয় উদ্ভিদ যা চট্টগ্রাম, রাঙামাটি (কাসালং), এবং সিলেটের গহীন বনে জন্মে থাকে। কোরুদ। এর আরেক নাম কুরকুটি। এর বৈজ্ঞানিক নাম Licula peltata Roxb। গোত্র Arecaceae। এটি ছোট আকৃতির গুপ্তবীজী উদ্ভিদ ও চিরসবুজ দলবদ্ধ পামজাতীয় গাছ। সাধারণত লম্বায় ২-৩ মিটার এবং কাণ্ড ১৫ সেমি ব্যাসবিশিষ্ট হয়ে থাকে। পত্রবৃন্ত প্রায় ১.৫ সেমি লম্বা ও পত্র ফলক প্রায় গোলাকৃতির। এটি মিশ্র প্রকৃতির বনে আর্দ্র ছায়াযুক্ত স্থানে জন্মে। চট্টগ্রাম, রাঙামাটি ও সিলেটের গহিন জঙ্গলে বিলুপ্তপ্রায় এ উদ্ভিদটি পাওয়া যায়।। বাংলাদেশের বাইরে মায়ানমার এবং ভারতের বিহার, মণিপুর, ত্রিপুরা, নিকোবার দ্বীপপুঞ্জে পাওয়া যায়। তবে অতি আহরণ এবং বসতি ধ্বংসের ফলে বর্তমানে কোরুদ বাংলাদেশে দুষ্প্রাপ্য হয়ে পড়েছে। বাংলাদেশের উদ্ভিদ বিজ্ঞানীদের Red Data Book (২০০১)-এর তথ্য অনুযায়ী কোরুদ গাছ অন্যতম শঙ্কাকুল প্রজাতি। এর পাতা দিয়ে এক রকম ঝাঁপি বা ছাতা তৈরি করা হয় এবং ঘরের ছাউনি দেওয়া হয়। এর মূল ঐতিহ্যবাহী মূত্রবর্ধক ওষুধ হিসেবে ব্যবহৃত হয়। উইকিমিডিয়া কমন্সে কোরুদ সংক্রান্ত মিডিয়া রয়েছে। উচ্চমাধ্যমিক জীববিজ্ঞান (একাদশ-দ্বাদশ শ্রেণি): ড. মোহাম্মদ আবুল হাসান "দুষপ্রাপ্য কোরুদ | আয়োজন | The Daily Ittefaq"। archive1.ittefaq.com.bd। সংগ্রহের তারিখ ২০২০-০৮-০১। [স্থায়ীভাবে অকার্যকর সংযোগ] "কোরুদ | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২০-০৮-০১।  "বাংলাদেশের বিলুপ্তপ্রায় উদ্ভিদ | কালের কণ্ঠ"। Kalerkantho। সংগ্রহের তারিখ ২০২০-০৮-০১।
লুসিল বল

লুসিল ডিজায়ারে বল (ইংরেজি: Lucille Désirée Ball; জন্ম: ৬ আগস্ট ১৯১১ - ২৬ এপ্রিল ১৯৮৯) ছিলেন একজন মার্কিন অভিনেত্রী, কৌতুকাভিনেত্রী, মডেল, চলচ্চিত্র-স্টুডিও নির্বাহী ও প্রযোজক। তিনি তার নিজের প্রযোজিত সিটকম আই লাভ লুসি, দ্য লুসি-ডেজি কমেডি আওয়ার, দ্য লুসি শো, হিয়ার্‌স লুসি ও লাইফ উইথ লুসি। বল ১৩টি প্রাইমটাইম এমি পুরস্কারের মনোনয়ন লাভ করেছেন, তন্মধ্যে চারটি পুরস্কার জয় লাভ করেন। ১৯৭৭ সালে ফিল্ম ক্রিস্টাল পুরস্কারের প্রথম নারী পুরস্কার গ্রহীতা ছিলেন। তিনি ১৯৭৯ সালে গোল্ডেন গ্লোব সেসিল বি. ডামিল পুরস্কার লাভ করেন, ১৯৮৪ সালে তার নাম টেলিভিশন হল অব ফেমে অন্তর্ভুক্ত হয়, ১৯৮৬ সালে কেনেডি সেন্টার থেকে আজীবন সম্মাননা লাভ করেন, এবং ১৯৮৯ সালে একাডেমি অব টেলিভিশন আর্টস অ্যান্ড সায়েন্সেস থেকে গভর্নর পুরস্কার লাভ করেন। "Lucille Ball Biography"। ৩ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  "Lucille Ball: Biography"। punoftheday.com। ১৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮। Ball wins four Emmys and nominated for a total of 13  "Past Recipients: Crystal Award"। Women In Film। জুন ৩০, ২০১১ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  "The Cecil B. DeMille Award"। হলিউড ফরেন প্রেস অ্যাসোসিয়েশন। মার্চ ১০, ২০১২ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  "List of Kennedy Center Honorees"। কেনেডি সেন্টার। ডিসেম্বর ৯, ২০০৮ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  "Hall of Fame Archives: Inductees"। একাডেমি অব টেলিভিশন আর্টস অ্যান্ড সায়েন্সেস। ডিসেম্বর ৫, ২০০৯ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  উইকিমিডিয়া কমন্সে লুসিল বল সংক্রান্ত মিডিয়া রয়েছে। জীবনী প্রবেশদ্বার চলচ্চিত্র প্রবেশদ্বার অলমুভিতে লুসিল বল ইন্টারনেট ব্রডওয়ে ডেটাবেজে লুসিল বল (ইংরেজি) ইন্টারনেট মুভি ডেটাবেজে লুসিল বল  (ইংরেজি) টার্নার ক্লাসিক মুভিজ ডেটাবেজে লুসিল বল (ইংরেজি) ফাইন্ড এ গ্রেইভে 50 লুসিল বল  (ইংরেজি)